CELEX: 32001R0996
Language: hr
Date: 2001-05-22 00:00:00
Title: Uredba Komisije (EZ) br. 996/2001 od 22. svibnja 2001. o izmjeni uredaba (EEZ) br. 1764/86, br. (EEZ) 2319/89 i (EEZ) br. 2320/89 o utvrđivanju minimalnih zahtjeva kakvoće za proizvode prerađene od rajčica, krušaka i bresaka u sklopu plana potpore proizvodnji

03/Sv. 026
            
            
               HR
            
            
               Službeni list Europske unije
            
            
               83
            
         32001R0996
   
               L 139/9
            
            
               SLUŽBENI LIST EUROPSKE UNIJE
            
            
               22.05.2001.
            
         
      UREDBA KOMISIJE (EZ) br. 996/2001
   od 22. svibnja 2001.
   o izmjeni uredaba (EEZ) br. 1764/86, br. (EEZ) 2319/89 i (EEZ) br. 2320/89 o utvrđivanju minimalnih zahtjeva kakvoće za proizvode prerađene od rajčica, krušaka i bresaka u sklopu plana potpore proizvodnji
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 2201/96 od 28. listopada 1996. o zajedničkoj organizaciji tržišta prerađevina od voća i povrća (1) kako je zadnje izmijenjena Uredbom (EZ) br. 2699/2000 (2), a posebno njezin članak 6. stavak 1.,
   budući da:
   
               (1)
            
            
               Članak 2. Uredbe (EZ) br. 2201/96 predviđa sustav potpore za organizacije proizvođača koje dostavljaju rajčice, breskve i kruške za preradu u proizvode navedene u Prilogu I. toj Uredbi.
            
         
               (2)
            
            
               Uredbe Komisije (EEZ) br. 1764/86 od 27. svibnja 1986. o minimalnim zahtjevima kakvoće za proizvode na bazi rajčice koji ispunjavaju uvjete za proizvodnu potporu (3) kako je zadnje izmijenjena Uredbom (EZ) br. 1593/98 (4), (EEZ) br. 2319/89 od 28. srpnja 1989. o minimalnim zahtjevima kakvoće za kruške sorata williams i rocha u sirupu i prirodnom voćnom soku koje ispunjavaju uvjete za plan potpore proizvodnji (5) i (EEZ) br. 2320/89 od 28. srpnja 1989. o minimalnim zahtjevima kakvoće za breskve u sirupu i breskve u prirodnom voćnom soku za primjenu plana potpore proizvodnji (6), utvrđuju minimalne zahtjeve kvalitete za navedene prerađene proizvode. Ove Uredbe treba izmijeniti kako bi se uzele u obzir izmjene sustava potpore koje je uvela Uredba Vijeća (EZ) br. 2699/2000.
            
         
               (3)
            
            
               Zahtjevi kakvoće utvrđeni u uredbama (EEZ) br. 1764/86, (EEZ) br. 2319/89 i (EEZ) br. 2320/89 detaljna su pravila primjene kao dodatak onima utvrđenim Uredbom Komisije (EZ) br. 449/2001 od 2. ožujka 2001. o utvrđivanju detaljnih pravila za primjenu Uredbe Komisije (EZ) br. 2201/96 u pogledu programa potpore za proizvode prerađene od voća i povrća (7), kojom se stavlja izvan snage i zamjenjuje Uredba Komisije (EZ) br. 504/97 (8).
            
         
               (4)
            
            
               Mjere predviđene ovom Uredbom u skladu su s mišljenjem Upravljačkog odbora za proizvode prerađene od voća i povrća,
            
         DONIJELA JE OVU UREDBU:
   Članak 1.
   Uredba (EEZ) br. 1764/86 mijenja se kako slijedi:
   
               1.
            
            
               Članak 1. zamjenjuje se sljedećim:
               „Članak 1.
               Ova Uredba utvrđuje minimalne zahtjeve kakvoće kojima moraju udovoljiti proizvodi prerađeni od rajčica kako je određeno u članku 1. stavku 2. Uredbe (EZ) br. 449/2001.”
            
         
               2.
            
            
               U člancima 2., 3., 8., članku 10. stavku 3. točki (a) te članku 11., riječi: „Uredba (EZ) br. 504/97” zamjenjuju se riječima „Uredba (EZ) br. 449/2001”.
            
         Članak 2.
   Uredba (EEZ) br. 2319/89 mijenja se kako slijedi:
   
               1.
            
            
               Naslov se zamjenjuje sljedećim:
               „o utvrđivanju minimalnih zahtjeva kakvoće za kruške sorata williams i rocha u sirupu i/ili u prirodnom voćnom soku u sklopu plana potpore proizvodnji”.
            
         
               2.
            
            
               Članak 1. zamjenjuje se sljedećim:
               „Članak 1.
               Ova Uredba utvrđuje minimalne zahtjeve kakvoće kojima moraju udovoljiti kruške sorata williams i rocha u sirupu i/ili prirodnom voćnom soku (dalje u tekstu: „kruške u sirupu i/ili prirodnom voćnom soku”), kako je određeno u članku 1. stavku 2. Uredbe (EZ) br. 449/2001.”
            
         Članak 3.
   Uredba (EEZ) br. 2320/89 mijenja se kako slijedi:
   
               1.
            
            
               Naslov se zamjenjuje sljedećim:
               „o utvrđivanju minimalnih zahtjeva kakvoće za breskve u sirupu i/ili prirodnom voćnom soku u sklopu plana potpore proizvodnji.”
            
         
               2.
            
            
               Članak 1. zamjenjuje se sljedećim:
               „Članak 1.
               Ova Uredba utvrđuje minimalne zahtjeve kakvoće kojima moraju udovoljiti konzervirane breskve u sirupu i/ili prirodnom voćnom soku kako je određeno u članku 1. stavku 2. Uredbe (EZ) br. 449/2001.”
            
         Članak 4.
   Ova Uredba stupa na snagu trećeg dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. svibnja 2001.
      
         
            Za Komisiju
         
         Franz FISCHLER
         
         
            Član Komisije
         
      
   
   
      (1)  SL L 297, 21.11.1996., str. 29.
   
      (2)  SL L 311, 12.12.2000., str. 9.
   
      (3)  SL L 153, 7.6.1986., str. 1.
   
      (4)  SL L 208, 29.7.1998., str. 17.
   
      (5)  SL L 220, 29.7.1989., str. 51.
   
      (6)  SL L 220 29.7.1989., str. 54.
   
      (7)  SL L 64, 6.3.2001., str. 16.
   
      (8)  SL L 78, 20.3.1997., str. 14.